Þrátt fyrir að búskapur hafi dregist saman í sveitum landsins síðustu áratugina er ennþá víða búið inn til dala . Á Hrísum í Flókadal búa bændur tveir sem trúlega margir lesenda Skessuhorns kannast vel við . Að minnsta kosti annan þeirra , hann Dagbjart Dagbjartsson frá Refsstöðum , sem séð hefur vísnaþyrstum lesendum fyrir sneisafullum og mergjuðum vísnaþáttum mestallan líftíma blaðsins . Vísnaþættir hans slaga nú í 300 talsins og án efa eiga þeir eftir í tímans rás að verða dýrmæt heimild um hagyrðinga fyrr og nú og kveðskap þeirra . Þá er sambýliskona Dagbjartar , og hinn bóndinn á bænum hún Þórdís Sigurbjörnsdóttir , ekki aldeilis fráhverf kveðskapnum . Það er grunur okkar Skessuhornsfólks að ferskeytlan hafi átt drjúgan þátt í því að leiðir þessa ágæta fólks lágu saman , en um það ber meðal annars á góma í Jólablaði Skessuhorns sem kom út í vikunni sem leið . Þar er rætt við þau Dísu og Dagbjart yfir kaffibolla og víða komið við . Missið ekki af því .